Jaunfrancija
Jaunfrancija (franču: Nouvelle-France) ir Francijas koloniju Ziemeļamerikā (1534–1763) kopējais nosaukums. Dažādos laikos Jaunā Francija ietvēra: Kanāda (Canada) — mūsdienu Kanādas provinces Kvebeka, Ontario un daļa no Lielo ezeru piekrastes (jo īpaši tagadējā Detroita). Luiziāna (Louisiane) — Misisipi ieleja ar mūsdienu ASV štatiem Luiziānu, Misisipi, Arkanzasu, Ziemeļ- un Dienviddakotu, Aiovu, Kanzasu, Misūri, Montānu, Nebrasku un Oklahomu. Akadija (Acadie) — mūsdienu Kanādas provinces Ņūbransvika, Jaunskotija un mūsdienu Prinča Edvarda sala. Jaunzeme (Terre-Neuve) — tagadējā Ņūfaundlenda. Septiņgadu kara laikā Jauno Franciju iekaroja briti. Ar 1763. gada Parīzes līgumu Francija atteicās no savām Amerikas valdījumiem par labu Anglijai un (daļēji) Spānijai, saglabājot tikai Senpjēras un Mikelonas salas.